Държавен вестник, бр. 5, 2016 г., стр. 13

БРОЙ  5	
Д Ъ Р Ж А В Е Н  В Е С Т Н И К 	
СТР.  13  
закриването му, включително наблюдение 
и третиране на замърсители, изготвена от 
независима и подходящо квалифицирана 
трета страна.
Чл. 37. Финансовото обезпечение се ак-
туализира на всеки 5 години, както и след 
приемане на изпълнени дейности, предвидени 
в плана за управление на минните отпадъци, 
и в случаите, когато са направени значителни 
промени в плана за управление на минните 
отпадъци и издаденото разрешително.
Чл. 38. Със заповедта по чл. 23, ал. 2, т. 4 
министърът на енергетиката освобождава 
финансовото обезпечение по чл. 36, ал. 1 с 
изключение на частта от него, гарантираща 
изпълнението на задълженията на оператора 
през периода след закриване на съоръжението.
Г л а в а  с е д м а
МОНИТОРИНГ И КОНТРОЛ. ИНСПЕК-
ТИРАНЕ НА СЪОРЪЖЕНИЯ ЗА МИННИ 
ОТПАДЪЦИ
Чл. 39. (1) Операторът провежда монито-
ринг и контрол и инспектира съоръжението за 
минни отпадъци в съответствие с предвиденото 
в плана за управление на минни отпадъци. 
(2) Операторът инспектира съоръжението за 
минни отпадъци по време на строителството, 
експлоатацията, закриването и периода след 
закриване с цел да се гарантира, че:
1. съоръжението се експлоатира, поддържа 
и управлява по безопасен начин и в съответ-
ствие с условията на плана за управление на 
минните отпадъци и когато е приложимо – с 
издаденото разрешително;
2. се вземат необходимите мерки за пре-
дотвратяване или намаляване на неблагопри-
ятните въздействия върху околната среда и 
човешкото здраве.
(3) Резултатите от проведените мониторин-
гови процедури и от направените инспекции 
се обобщават в протоколи и се:
1. съхраняват заедно с документацията по 
одобрения план за управление на минните от-
падъци и когато е приложимо – с издаденото 
разрешително, с оглед надлежно предаване на 
събраната документация за съоръжението в 
случай на смяна на оператора;
2. използват за предприемане на действия 
в случаи на констатиране на признаци на 
нестабилност на съоръжението и/или замър-
сяване на почвата, въздуха и водите;
3. използват при изготвянето на информа-
цията съгласно чл. 43; 
4. предоставят на компетентните органи, 
извършващи проверки. 
Чл. 40. (1) При необходимост операторът 
възлага инспектирането на съоръжението на 
независими експерти.
(2) За съоръжения от категория „А“, хвос-
тохранилища и шламохранилища операторът 
ежегодно възлага на назначена от него екс-
пертна техническа комисия извършването на 
експертиза на съоръженията, която включва 
най-малко следното:
1. оглед на място;
2. проверка на годишните отчети, данните 
от измерванията, наблюденията и опробва-
нията;
3. заключение за техническото състояние 
и инженерната сигурност на съоръженията;
4. потвърждение за годността на съоръже-
нията да работят нормално през следващия 
експлоатационен период.
(3) Резултатите от инспекцията по ал. 1 
и експертизата по ал. 2 се обобщават в до-
клади, екземпляр от които се предоставя на 
министъра на енергетиката.
Чл. 41. (1) Министърът на енергетиката 
или оправомощени от него длъжностни лица 
инспектират всяко съоръжение за минни 
отпадъци:
1. преди пускането му в експлоатация с 
цел запознаване с готовността на оператора 
да спазва условията по издаденото разреши-
телно и да изпълнява плана за управление 
на минните отпадъци;
2. по време на експлоатацията, закриването 
и периода след закриването му.
(2) Инспекциите по ал. 1, т. 2 са:
1. планови;
2. извънредни.
(3) Планови инспекции се провеждат на 
редовни интервали от време, определени в 
зависимост от вида и категорията на съоръ-
жението, но най-малко веднъж годишно, като 
част от програмата за планирани инспекции.
(4) Извънредни инспекции се провеждат:
1. във връзка с жалби относно издаване, 
подновяване или промяна на разрешително;
2. при разследване на аварии и злополуки;
3. при неспазване на условията по издадено 
разрешително;
4. в други случаи – по преценка на минис-
търа на енергетиката.
(5) Резултатите от инспектирането по ал. 1 
се обобщават в протоколи, екземпляр от които 
се предоставя на оператора за съхранение и 
използване съгласно чл. 39, ал. 3.
(6) Положителните констатации от проведе-
ните инспекции не намаляват отговорностите 
на оператора, произтичащи от условията на 
плана за управление на минните отпадъци, 
и когато е приложимо – на разрешителното 
за управление на минни отпадъци.
Г л а в а  о с м а
СЪХРАНЯВАНЕ НА ДОКУМЕНТАЦИЯТА
Чл. 42. (1) Операторът е длъжен да води 
документация за всички дейности по упра-
вление на минните отпадъци.
(2) Операторът е длъжен да съхранява 
документацията по ал. 1 и да я представя за 
проверка при поискване на компетентните 
органи.